Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2016-006376-2-du.html
Timestamp: 2017-01-17 21:19:09+00:00

Document:
OU-TN-OSZP1-2016/006376-2/Ďu - Ministerstvo životného prostredia Slovenskej republiky
OU-TN-OSZP1-2016/006376-2/Ďu
Úvod > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2016/006376-2/Ďu OKRESNÝ ÚRAD TRENČÍN ODBOR STAROSTLIVOSTI O ŽIVOTNÉ PROSTREDIE Hviezdoslavova 3, 911 01 Trenčín
Vec Upovedomenie o začatí správneho konania k žiadosti o súhlas na vybudovanie nového úseku turistického chodníka v NPR Vyšehrad a vyžiadanie odborného stanoviska od ŠOP SR Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 25.1. 2016 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Obce Nitrianske Pravno so sídlom: Nám. SNP 360/18, 972 13 Nitrianske Pravno, zn. 91/2016 z 18.1. 2016, doručenej orgánu ochrany prírody 25.1. 2016.
Predmetom konania je vydanie súhlasu orgánu ochrany prírody a krajiny podľa §15 ods.2 písm. a) v znení §13 ods.2 písm. i) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na budovanie a vyznačenie novej časti turistického chodníka v Národnej prírodnej rezervácii Vyšehrad, v ktorej platí 4. stupeň ochrany prírody. Žiadosť sa týka pozemku KN-E parc. č. 1796 v k.ú. Vyšehradné. Predmetom konania je ďalej žiadosť o súvisiace povolenie výnimky zo zákazu podľa §15 ods.1 písm. a) v znení §14 ods.1 písm. c) zákona o ochrane prírody a krajiny na pohyb mimo vyznačeného turistického, alebo náučného chodníka v NPR Vyšehrad. Orgán ochrany prírody týmto upovedomuje o začatí konania združenia s právnou subjektivitou, ktoré o to písomne požiadali podľa §82 ods.6 zákona o ochrane prírody a krajiny. Tieto sa môžu podľa §82 ods.3 zákona o ochrane prírody a krajiny do 5 pracovných dní od zverejnenia tohto oznámenia na internetovej stránke orgánu ochrany prírody, písomne alebo elektronickou poštou prihlásiť za účastníka konania. Účastníci konania, zúčastnené osoby a dotknuté orgány štátnej správy môžu nahliadnuť do spisu na Okresnom úrade Trenčín, odbore starostlivosti o životné prostredie, oddelení ochrany prírody a vybraných zložiek životného prostredia kraja v pracovných dňoch, počas stránkových hodín (po telefonickom dohovore) a uplatniť svoje námietky písomne, alebo ústne do zápisnice.
Orgán ochrany prírody týmto ďalej žiada Štátnu ochranu prírody SR – Správu CHKO Ponitrie o vypracovanie odborného stanoviska k predmetu konania a o jeho doručenie orgánu ochrany prírody v lehote do 12.2. 2016.
1) Kópia žiadosti
2) Kópia mapového podkladu
Doručí sa poštou: 1) Obec Nitrianske Pravno, Nám. SNP 360/18, 972 13 Nitrianske Pravno
2) ŠOP SR, Správa CHKO Ponitrie, Samova 3, 949 01 Nitra
3) Okresný úrad Prievidza, odbor starostlivosti o životné prostredie, Dlhá 3, 976 01 Prievidza
Doručí sa zverejnením na internetovej stránke www.minv.sk : 1) Slovenský rybársky zväz – Rada Žilina, Andreja Kmeťa 20, 010 55 Žilina

References: §1
 § 4
 §15
 §13
 §15
 §14
 §82
 §82